УГОВОР О ЈАВНОЈ НАБАВЦИ ЈН 10/2026
- Реконструкција отвореног базена

Закључен у Београду, између уговорних страна:
Привредно друштво Спортски центар Нови Београд д.о.о.Београд, са седиштем у Београду, Нови Београд, на адреси Аутопут за Загреб 2, МБ:21865605,  ПИБ:113432102, чији је законски заступник Ђорђе Пејчић, директор (у даљем тексту: наручилац))
и
2._____________________________________________ са седиштем у ________________  улица _________________________________, ПИБ: __________ Матични број: ___________,Број рачуна: _____________________________ Назив банке:_____________________________,кога заступа ___________________________________ (у даљем тексту: извођач),

Уколико је поднета заједничка понуда, навести тражене податке за сваког члана групе понуђача
- _______________________из __________________, улица ___________________ бр. ___, ПИБ: _____________, матични број _____________, кога заступа ________________________________, 
- _______________________из ___________________, улица ____________________ бр. ___, ПИБ: _____________, матични број _____________, кога заступа ________________,




УВОДНЕ ОДРЕДБЕ
Члан 1.
Уговорне стране сагласно констатују следеће:
· да је Наручилац сходно одредбама Законом о јавним набавкама спровео поступак јавне набавке референтни број 10/2026;
· да је Извођач радова доставио понуду бр._____;
· да Извођач радова наступа ______________ (уписати да ли наступа самостално или у групи понуђача или са подизвођачем и уписати њихове податке;
· да је Наручилац на Порталу јавних набавки објавио Одлуку о закључењу уговора број ______ од ____________.године.

ПРЕДМЕТ УГОВОРА
Члан 2.

Предмет уговора је утврђивање права и обавеза уговорних страна у вези са извођењем радова на реконструкцији отвореног базена а у свему према понуди Извођача радова,  документацији о набавци, стварним потребама Наручиоца и Узансама о грађењу.

Врсте радова које су предмет овог Уговора дефинисане су техничком спецификацијом и Обрасцем структуре цене предметног поступка јавне набавке.

РОК ЗА ИЗВОЂЕЊЕ РАДОВА
Члан 3.

Рок за извођење радова за овај Уговор износи ____  (не дужем од 7 месеци)  од дана увођења у посао.

Извођач радова се обавезује да, уколико из оправданих разлога није у могућности да  радове изведе у року који је одређен Уговором, достави Наручиоцу захтев за  продужење рока за извођење радова са образложењем немогућности извођења радова у уговореном року са предлогом новог рока за наставак извођења радова. Надзорни орган наручиоца цени оправданост разлога датих у захтеву Извођача радова.  

У случају оправданости разлога, продужетак рока ће се регулисати посебним Анексом уговора.

УГОВОРЕНА ЦЕНА РАДОВА
Члан 4.

	Укупна вредност радова Уговора износи ______________ динара без урачунатог пореза на додату вредност, док ће се ПДВ обрачунавати у складу са Законом о пдв-у.

Стварна количина радова реализоваће се по јединичним ценама из обрасца структуре цене који чини саставни део понуде Извођача радова.

Уговорене јединичне цене, за све позиције из усвојене понуде, су фиксне и не могу се мењати. 

Уговорена вредност у себи садржи: вредност материјала, опреме, радне снаге, средства за рад, транспорт, чување и одржавање радова и обезбеђење целокупних радова, материјала и све друге зависне трошкове у вези са реализацијом предмета овог Уговора.

НАЧИН ПЛАЋАЊА
Члан 5.

Наручилац се обавезује да извођачу плаћање изврши на следећи начин:
·  Аванс у износу од _____% (максимално 30%) уговорене вредности без ПДВ-а, односно _____________ динара са ПДВ, платиће се након потписивања уговора, а по испостављању авансног рачуна и након достављања средстава обезбеђења за повраћај аванса и средства обезбеђења за испуњење уговорних обавеза у складу са чланом 11.овог Уговора. Укупан примљени аванс мора бити оправдан привременим ситуацијама.
· Преостали износ до укупно уговорене вредности, платиће се према испостављеним месечним привременим ситуацијама и окончаној ситуацији, које се достављају у 6 примерака.

Извођач радова је обавезан да Привремену ситуацију достави стручном Надзору у текућем месецу за радове извршене у претходном месецу, који ће их по извршеној контроли и овери достављати Наручиоцу на оверу. Плаћање се врши у року од__________ (не краће од 15 и дуже од 45 дана) дана од пријема електронске фактуре са пратећом документацијом у прилогу.

Окончану ситуацију извођач ће испоставити, након извршене примопредаје радова и достављања средства обезбеђења за отклањање недостатака у гарантном року. Исплата по испостављеној окончаној ситуацији извршиће се у року од _______ (не краће од 15 и дуже од 45дана) дана од пријема електронске фактуре са пратећом документацијом у прилогу.

Окончана ситуација мора износити минимум 10% од уговорене вредности.
Испостављене ситуације морају да буду насловљене на наручиоца и морају бити потписане и оверене од стране овлашћеног лица извођача и одговорног извођача радова, као и од стране овлашћеног представника наручиоца и стручног надзора.

Уз привремене ситуације и окончану ситуацију Извођач је обавезан да достави  Стручном надзору фотокопију листова грађевинске књиге, фотокопију грађевинског дневника, одговарајуће атесте за уграђени материјал и набавку опреме, по потреби и другу документацију. Уколико  Извођач не достави привремену или окончану ситуацију са свим напред наведеним прилозима, Наручилац неће извршити плаћање позиција за које није достављена комплетна документација.

Плаћање се врши уплатом на рачун извођача.

     Сваки рачун мора да буде насловљен на наручиоца.

УГОВОРНА КАЗНА
Члан 6.

Извођач радова се обавезује да уговорене радове изводи у свему према добијеној техничкој документацији, квалитетно и с пажњом доброг домаћина у складу са прописима, стандардима, техничким нормативима и нормама квалитета који важе за уговорену врсту радова. 

Ако извођач радова не изведе радове у уговореном року, у обавези је да за сваки дан закашњења плати 0,1% од уговорене цене без ПДВ-а, с тим што максимални износ уговорене казне не може прећи 10% од укупне вредности  појединачног уговора без ПДВ-а, и у том случају окончана ситуација се трајно умањује за износ обрачунате уговорне казне. 

Извођач радова се обавезује да Наручиоцу достави решење о именовању одговорног извођача радова.


ВИШКОВИ РАДОВА И НЕПРЕДВИЂЕНИ РАДОВИ
Члан 7.

Уколико се током извођења уговрених радова појави потреба за извођењем вишкова радова на појединим позицијама радова Извођач је дужан да застане са том врстом радова и писаним путем обавести Стручни надзор који проверава основаност и своје мишљење доставља Наручиоцу на сагласност.

Уговорене јединичне цене из усвојене понуде, важе и за вишкове радова.

Извођење вишкова радова који не прелазе 5 % укупно уговорених количина радова неће утицати на продужетак рока за завшетак радова.

Наручилац може раскинути уговор уколико би услед вишкова радова укупно уговорена цена из члана 4.овог Уговора, морала бити знатно повећана, а чему је дужан да без одлагања обавести извођача.

Извођач може и без претходне сагласности Наручиоца, а уз сагласност Стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су ванредним или неочекиваним догађајима, који се нису могли предвидети у току израде конкурсне документације.

Извођач и Стручни надзор су дужни да истог дана по наступању ванредних и неочекиваних догађаја усмено обавесте Наручиоца, а писаним путем најкасније у року од 24 сата.

Вишкови, мањкови радова, непредивиђени радови, додатни радови исказаће се коначним обрачуном.

Извођач је обавезан да благовремено, а пре коначног обрачуна достави Наручиоцу, преко Стручног надзора, преглед вишкова и мањкова радова, као и непредвиђених и додатних радова са количинама и уговореним јединичним ценама. Стручни надзор је у обавези да провери основаност прегледа вишкова и мањкова радова, непредвиђенох и додатних радова, исконтролише позиције и количине радова и мишљење са детаљним образложењем достави наручиоцу.


ИЗМЕНЕ У ПОГЛЕДУ ДОДАТНИХ РАДОВА И УСЛЕД НЕПРЕДВИЂЕНИХ ОКОЛНОСТИ
Члан 8.

Уговорне стране су сагласне да се у складу са Чланом 157. Закона о јавним набавкама, ради набавке додатних радова, а који су постали неопходни, као и у складу са Чланом 158. Закона о јавним набавкама, услед наступања непредвиђених околности, предметни Уговор може изменити, сачињавањем анекса, у складу са тим Законом.


ОБАВЕЗЕ НАРУЧИОЦА
Члан 9.

Наручилац се обавезује:
· да уведе извођача у посао и обезбеђујући му несметан прилаз градилишту,
· да надлежном органу пријави почетак извођења радова, а копију пријаве достави извођачу који ће исту чувати,
· да приликом увођења у посао достави извођачу Решење о именовању стручног надзора и Решење надлежног органа којим се одобрава извођење радова који су предмет Уговора 
· да по стицању услова за израду коначног обрачуна именује своје чланове који ће учествовати у раду Комисије за коначни обрачун и примопредају.
· да извођачу плати уговорену цену под условима и на начин одређен овим уговором.


ОБАВЕЗЕ ИЗВОЂАЧА
Члан 10.

Извођач, поред обавеза наведених у техничкој спецификацији има нарочито и следеће обавезе:
· да све радове изведе стручно и квалитетно са пажњом „доброг привредника и стручњака“, у складу са техничком документацијом, постојећим техничким прописима, нормативима и стандардима који важе за извођење радова ове врсте, да уграђује материјале и опрему који по квалитету одговарају техничкој документацији, техничким условима, прописаним стандардима и о томе достави одговарајуће доказе њиховог квалитета,
· да пре увођења у посао достави наручиоцу решење о именовању одговорног извођача радова који испуњава одговарајуће услове и поседује лиценцу за вршење ове функције у складу са Законом о планирању и изградњи,
· да организује градилиште на начин којим се обезбеђује приступ локацији и заштита околине за време трајања радова,
· да благовремено, о свом трошку, предузима све мере за обезбеђење и сигурност објеката, радова, опреме, материјала, радника, пролазника и постојећих инсталација, тако да се Наручилац ослобађа свих одговорности по том основу,
· обезбеди наручиоца од свих губитака и потраживања због повреда или штета нанетих било ком лицу или имовини, које могу да се појаве извођењем и одржавањем радова и надокнади штету за све рекламације, потраживања, трошкове и издатке настале по том основу, осим ако такве околности нису настале као последица више силе,
· да о свом трошку отклони све штете које евентуално, за време извођења радова учини на објектима, инсталацијама и лицима из претходне алинеје овог става,
· да обезбеди кључно техничко особље и технички капацитет за све врсте радова и за све време реализације уговора, као и благовремену испоруку материјала и опреме потребну за извођење уговорених радова, 
· да о свом трошку обезбеди чување, заштиту и одржавање изведених радова до предаје,
· да стручном надзору омогући вршење стручног надзора на објекту и контролу количине и квалитета употребљеног материјала, као и неометан приступ складишном, магацинском и сваком другом простору у коме се обезбеђују и чувају до уградње, материјал и опрема за уградњу,
· да редовно води грађевински дневник и грађевинску књигу 
· да поступи по свим основаним примедбама и захтевима наручиоца датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова
· изведе вишкове радова, непредвиђене и додатне радове у складу са овим Уговором
· да именује своје чланове који ће учествовати у раду комисије за коначни обрачун и примопредају,
· да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове мора да приступи у року од 5 дана по пријему писаног позива од стране наручиоца,
· о свом трошку, по завршеној изградњи предметног објекта или у случају раскида уговора, повуче са градилишта своје раднике и уклони преостали материјал, опрему, средства за рад и привремене објекте које је користио у току рада, очисти градилиште од отпадака, да Комисији за коначни обрачун и примпредају, обезбеди сву потребну документацију према Закону о планирању и изградњи,
· да сарађује са Наручиоцем и Стручним надзором у околностима када је неопходна измена у односу на техничку документацију на основу које се изводе радови, као и у непредвиђеним околностима
· отклања недостатке у року одређеном од стране Наручиоца и стручног надзора,
· да отклони све примедбе Комисије за коначни обрачун и примпредају, у року који одреди комисија,
· да када заврши све радове по уговору, писаним путем обавести наручиоца у року од 5 дана,
· да преда изведене радове наручиоцу,
· спроводи мере безбедности и заштите на раду и мере противпожарне заштите;


СРЕДСТВА ОБЕЗБЕЂЕЊА ЗА ПОВРАЋАЈ АВАНСА И ИСПУЊЕЊЕ УГОВОРНИХ ОБАВЕЗА
Члан 11.

Извођач се обавезује да достави следећа средства финансијског обезбеђења у тренутку испостављања авансног рачуна:
· бланко сопствену меницу за повраћај аванса, која мора бити евидентирана у Регистру меница и овлашћења Народне банке Србије о чему се као доказ доставља листинг са сајта НБС (не захтев за регистрацију). Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са клаузулом „без протеста“, у висини аванса, тј. са  назначеним износом у висини аванса. Уз меницу мора бити достављена копија картона депонованих потписа који је издат од стране пословне банке коју извођач наводи у меничном овлашћењу – писму. Рок важења меничног овлашћења је најмање 30 дана дужи од дана истека рока за испуњење обавезе која је обезбеђена.
· бланко сопствену меницу за испуњење уговорних обавеза, која мора бити евидентирана у Регистру меница и овлашћења Народне банке Србије, о чему се као доказ доставља листинг са сајта НБС (не захтев за регистрацију). Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са клаузулом „без протеста“ и износом од 10% уговорене вредности без ПДВ. Уз меницу мора бити достављена копија картона депонованих потписа који је издат од стране пословне банке коју извођач наводи у меничном овлашћењу – писму. Рок важења меничног овлашћења мора бити 30 дана дужи од истека рока за коначно извршење Уговора.
Наведена средства финансијског обезбеђења не могу да садрже додатне услове за исплату, краће рокове и мањи износ од оних које је одредио наручилац. Наручилац не може вратити извођачу средство финансијског обезбеђења пре истека рока трајања.

Наручилац ће уновчити меницу у случају да извођач не буде извршавао своје уговорене обавезе у роковима и на начин предвиђен уговором.

Наручилац ће одмах након извршења свих уговорних обавеза од стране извођача, а по истеку рока трајања, извођачу вратити неискоришћену меницу и менично овлашћење.

Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

Уколико током важења Уговора настану околности због којих се претходно достављени инструмент обезбеђења не може искористити, извођач се обавезује да на писани захтев наручиоца одмах достави нови инструмент обезбеђења у форми и садржини прихватљивој за наручиоца.

У случају промене лица овлашћеног за заступање, менично овлашћење - писмо остаје на снази.

Меница мора бити потписана оригиналним потписом од стране лица овлашћеног за располагање средствима на рачуну, која се налазе на депо картонима банака.


СРЕДСТВА ОБЕЗБЕЂЕЊА ЗА ОТКЛАЊАЊЕ НЕДОСТАТАКА У ГАРАНТНОМ РОКУ
Члан 12.

        Извођач се обавезује да у тренутку примопредаје радова, преда Наручиоцу:
· бланко соло сопствену меницу као инструмент обезбеђења за отклањање недостатака у гарантном року на изведене радове, која мора бити евидентирана у Регистру меница и овлашћења Народне банке Србије, о чему се као доказ доставља листинг са сајта НБС (не захтев за регистрацију). Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са клаузулом „без протеста“ и износом од 10% уговорене вредности без ПДВ. Уз меницу мора бити достављена копија картона депонованих потписа који је издат од стране пословне банке коју извођач наводи у меничном овлашћењу – писму. Рок важења меничног овлашћења мора бити 60 дана дужи од истека рока за коначно извршење Уговора.

Наведена средства финансијског обезбеђења не могу да садрже додатне услове за исплату, краће рокове и мањи износ од одређеног. Извођачу неће бити враћено средство финансијског обезбеђења пре истека рока трајања. 

Уколико током трајања гарантног рока настану околности због којих се претходно достављени инструменти обезбеђења не могу искористити, извођач се обавезује да на писани захтев наручиоца одмах достави нови инструмент обезбеђења у форми и садржини прихватљивој за наручиоца.

ГАРАНТНИ РОК
Члан 13.

Извођач даје гаранцију за квалитет изведених радова у трајању од ______  (минимум 2 године) рачунајући од дана извршене примопредаје радова.

[bookmark: _Hlk199838483]Гарантни рок на уграђени материјал важи у складу са условима произвођача материјала, гаранцијом, односно декларацијом произвођача, коју је извођач дужан да достави приликом примпоредаје радова, као и сертификате и атестну документацију, од када теку сви гарантни рокови како за  материјал, тако и радове.

Извођач гарантује да изведени радови, уграђен материјал, опрема, инсталације и уређаји неће имати мане које онемогућавају или умањују њихову вредност или њихову подобност за редовну употребу, односно употребу одређену уговором.

Члан 14.

Извођач је дужан да у току гарантног рока, на први писани позив наручиоца, отклони о свом трошку све грешке које се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако извођач не приступи извршењу своје обавезе из претходног става у року од 5 дана по пријему писаног позива од стране наручиоца, Наручилац ће активирати средство обезбеђења  за отклањање недостатака у гарантном року, из члана 12. овог Уговора.

Уколико средство обезбеђења за отклањање недостатака у гарантном року не покрива у потпуности трошкове настале поводом отклањања недостатака, наручилац има право да од извођача тражи накнаду штете, до пуног износа стварне штете.

ПРИМОПРЕДАЈА РАДОВА
Члан 15.

Извођач о завршетку радова који су предмет овог уговора обавештава наручиоца и стручни надзор најкасније у року од 5 дана од дана завршетка радова, дан завршетка радова уписује се у грађевински дневник.

Примопредаја радова ће бити извршена најкасније у року од 10 дана од дана завршетка радова.

Примопредаја ће бити констатована записником који потписују чланови Комисије, коју чине  представници Наручиоца, Стручног надзора и Извођача.

Грешке које утврди стручни надзор у току извођења или приликом преузимања и предаје радова извођач мора да отклони у примереном року који му одреди стручни надзор или наручилац.

Уколико те грешке извођач не почне да отклања у року од пет дана по пријему писаног позива од стране стручног надзора или наручиоца и ако их не отклони у примереном року који му је одредио, наручилац може да наплати средство обезбеђења за испуњење уговорних обавеза.


РАСКИД УГОВОРА
Члан 16.

	Овај Уговор се може раскинути сагласном вољом уговорних страна.

	Извођач радова има право на једнострани раскид Уговора у случајевима када Наручилац не испуњава своје уговорне обавезе. 

	Наручилац има право на једнострани раскид Уговора у случајевима када Извођач радова не испуњава своје уговорне обавезе.

	Уговор се раскида писаном изјавом која се доставља другој уговорној страни са отказним роком од 15 дана од дана достављања/пријема изјаве. 

	Изјава о раскиду мора да садржи основ за раскид.

	Сву штету насталу раскидом овог Уговора сноси  она страна која је својим поступцима или разлозима довела до раскида Уговора.

У случају да до раскида уговора дође након увођења извођача у посао, извођач је дужан да записнички преда наручиоцу, објекат и градилиште, да са градилишта повуче раднике које је ангажовао, уклони материјал и опрему, средства за рад и очисти објекат и градилиште.

У случају раскида уговора, извођач је дужан да изведене радове обезбеди од пропадања, да наручиоцу преда пројекат изведеног стања, као и преглед стварно изведених радова до дана раскида уговора, потписан од стране одговорног извођача радова и стручног надзора.

ЗАВРШНЕ ОДРЕДБЕ
Члан 17.

За све што није регулисано овим уговором примењују се одредбе Закона о јавним набавкама, Закона о облигационим односима, Закона о планирању и изградњи, Посебних узанси о грађењу и других важећих законских прописа и подзаконских аката.  
 
Члан 18.

Oвај уговор се сматра закљученим на дан потписивања од стране овлашћених лица обе уговорне стране, а ако овлашћена лица нису потписала на исти дан, уговор се сматра закљученим на дан последњег потписа по временском редоследу.

Овај уговор важи до испуњења свих уговорних обавеза или до његовог раскида у складу са уговором и законом.


Члан 19.

Уговорне стране су сагласне да ће све евентуалне спорове који проистекну из уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Београду.


Члан 20.

Овај Уговор је закључен у 5 (пет) истоветних примерака од којих су 3 (три) примерака за Наручиоца, а 2 (два) за Извођача радова.      


     Н А Р У Ч И Л А Ц			                                                   ИЗВОЂАЧ РАДОВА


    ___________________                             		     ____________________



Напомена: 
- Овај модел уговора представља садржину уговора који ће бити закључен са изабраним понуђачем
--Mодел уговора није потребно потисати и печатирати

